钦定古今图书集成/理学汇编/经籍典/第052卷 > 《洛书》
## 钦定古今图书集成/理学汇编/经籍典/第052卷 > 《洛书》

《洛书》之数五十有五。天一生水，成之者地六；地二生
火，成之者天七；天三生木，成之者地八；地四生金，成
之者天九；天五生土，成之者地十。圣人则之，其设卦
之所由备乎？《大传》曰：“天一地二，天三地四，天五地六，
天七地八，天九地十。”又曰：“天数五，地数五。五位相得，
而各有合。”考之《洛书》，天数五，一三五七九是也；地数
“五、二、四、六、八、十是也。”一与六合于北，二与七合于南，
三与八合于东，四与九合于西，五与十合于中。五位
相得，而各有合也。此所以成变化而行鬼神也。